OpenLLM-France/wikimedia huggingface dataset:
# Chen (gènere)

Chen és un gènere obsolet d'ocells de la tribu Anserini, dins la subfamília dels anserins (Anserinae) i la família dels anàtids (Anatidae), que cria a les zones subárticas d'Amèrica del Nord i l'Estret de Bering, migrant cap al sud en hivern. Avui les espècies d'aquest gènere es considera que en realitat són part del gènere Anser, arran els treballs de Ottenburghs et al. (2016)

## Morfologia

* Anatòmicament els gèneres Anser i Chen són indistingibles, però la morfologia externa i la biogeografia va fer pensar que eren llinatges evolutius diferents.
* De la mateixa manera que en Anser, i a diferència de Branta les potes i el bec del gènere Chen són de colors vermellosos, a excepció de l'oca de Ross, amb el bec negre blavós.
* La punta de les ales és de color negre, com en Anser, però el cap és distintivament blanc, sense marques, cosa que els distingeix de totes les altres oques, a excepció de les oques domèstiques assilvestrades. La resta del plomatge potser completament blanc, o en diverses tonalitats de color gris blavós, aquest cas és l'únic entre les oques, en què les cobertores caudals no són blanques, encara que la mateixa cua pot ser-ho.

## Llistat d'espècies

Segons la classificació del Congrés Ornitològic Internacional (versió 2.5, 2010) aquest gènere està format per tres espècies:
* Oca de les neus (Chen caerulescens).
* Oca emperadriu (Chen canagica).
* Oca de Ross (Chen rossii).

## Referències

* ↑ Jente Ottenburghs, Hendrik-Jan Megens, Robert H.S. Kraus, Ole Madsen, Pim van Hoofta, Sipke E.van Wieren, Richard P.M.A. Crooijmans, Ronald C. Ydenberg, Martien A.M.Groenen, Herbert H.T. Prins (2016). A tree of geese: A phylogenomic perspective on the evolutionary history of True Geese. Molecular Phylogenetics and Evolution. Volum 101, Agost 2016, Pag. 303-313
* Carles Carboneras (1992): Family Anatidae (Ducks, Geese and Swans). Josep del Hoyo, Andrew Elliott i Jordi Sargatal (editors): Handbook of Birds of the World, Volum 1: Ostrich to Ducks: 536-629. Lynx Edicions, Barcelona. ISBN 84-87334-10-5
# Cimber Sterling

Cimber Sterling A/S o també coneguda com a Cimber Air (codi IATA: QI; codi OACI: CIM; indicatiu: CIMBER) era una aerolínia de Dinamarca. Va ser fundada l'any 1949 i tenia la seu a Sønderborg, al sud-est del país. Els seus principals centres de connexions eren l'Aeroport de Copenhagen i l'Aeroport de Billund des d'on operava vols a destinacions tant domèstiques com internacionals a Europa i a Orient Mitjà en cooperació amb Scandinavian Airlines (SAS) i Lufthansa. La seva flota constava de 26 avions entre els quals hi havia 3 ATR 42, 5 ATR 72, 6 Boeing 737 i 13 Bombardier CRJ-200.
L'empresa cessà les operacions el dia 3 de maig de 2012.

## Referències

* ↑ «Vueling ofereix "tarifes de rescat" als passatgers de la fallida aerolínia Cimber». 324.cat, 04-05-2012. [Consulta: 4 maig 2012].

## Enllaços externs

* Pàgina web oficial de Cimber Sterling Arxivat 2011-07-16 a Wayback Machine.
# Campo Baixo

Campo Baixo (crioll capverdià Kanpu Baxu) és una petita vila a la part occidental de l'illa Brava a l'arxipèlag de Cap Verd. Es troba a la muntanya, 4 km al sud-oest de la capital de l'illa, Nova Sintra. Des de Nossa Senhora do Monte, el poble més gran enmig de Brava, és accessible amb autobusos "Aluguer".
Prop de Campo Baixo, es pot visitar una petita capella en un turó que té la forma d'un vaixell. El nom "Santa Maria" pintat al vaixell, fa referència al vaixell de Cristòfor Colom. Hi ha monuments o capelles semblants en altres llocs a Cap Verd, p. ex. Nova Sintra. Des del turó, que és a prop de la carretera a Palhal, hi ha una bella vista del poble i els seus voltants.

## Vegeu també

* Llista de nuclis de població de Cap Verd

## Referències

* ↑ Nuno Augusto: Cabo Verde - um mundo a descobrir, p. 4. Lisboa 2009.
* ↑ Lipps, Susanne: Kapverdische Inseln, S. 272. Ostfildern 2009.
# Districte de Jablonec nad Nisou

El districte de Jablonec nad Nisou - (txec) Okres Jablonec nad Nisou - és un districte de la regió de Liberec, a la República Txeca. La capital és Jablonec nad Nisou.

## Llista de municipis

- Albrechtice v Jizerských horách - Bedřichov - Dalešice - Desná - Držkov - Frýdštejn - Jablonec nad Nisou - Janov nad Nisou - Jenišovice - Jílové u Držkova - Jiřetín pod Bukovou - Josefův Důl - Koberovy - Kořenov - Líšný - Loužnice - Lučany nad Nisou - Malá Skála - Maršovice - Nová Ves nad Nisou - Pěnčín - Plavy - Pulečný - Radčice - Rádlo - Rychnov u Jablonce nad Nisou - Skuhrov - Smržovka - Tanvald - Velké Hamry - Vlastiboř - Zásada - Železný Brod - Zlatá Olešnice
# Widukind

«Widukind» té aquests significats:
* Widukind (monjo), monjo i cronista saxó (?, ~925 – Corvey, Westfàlia, ~1004).
* Widukind de Saxònia, capitost saxó (Westfàlia, ? – ?, ~807).
# Riu Tummel

El River Tummel (en gaèlic escocès:Teimhil/Abhainn Teimhil) és un riu que es troba a Perth and Kinross, Escòcia.

## Descripció

El riu descarrega el Loch Rannoch, que flueix cap a l'est fins a un punt proper als Falls of Tummel, on gira cap al sud-est, una direcció que es manté fins que es troba amb el riu Tay, just després de Logierait, després d'un curs de 58 km des del seu naixement a Stob Ghabbar (3565 peus). El seu únic afluent considerable és el riu Garry, de 24 km de llarg, un riu impetuós que surt del Loch Garry a 1334 m sobre el nivell del mar. A mitjan camí en el seu curs el riu s'expandeix i forma el Loch Tummel (2,75 milles de llarg, 128 m. de profunditat i situat a 500 m sobre el nivell del mar).
El paisatge al llarg d'aquest tram és el més pintoresc, culminant en el punt per sobre de l'extrem oriental del llac, coneguda com la Queens View.
Els principals llocs d'interès al riu són Kinloch Rannoch; Dunalastair, un turó rocós en un terreny arbrat, l'embelliment de les quals va ser en gran part a causa de Alexander Robertson de Struan, el jacobita i poeta, de qui el lloc pren el seu nom (la fortalesa d'Alexander); Foss; Faskally House (molt ben situat al marge esquerre); Pitlochry; i Ballinluig.

## Notes

* 1 2 Chisholm, 1911, p. 370.

## Referències

* Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.
# Christine Werner

Christine Werner (n. el 26 d'agost de 1954 a Viena) és una escriptora austríaca. És una autora de drames, cabaret literari, radiocomèdies, art en xarxa, fotografia, poesia i narrativa.

## Biografia

Christine Werner va néixer el 1954; viu a Viena i a Estíria. Ella mateixa es diu autora, artista d'acció i artista en xarxa.
L'autora escriu drames, cabaret literari, poesia, peces radiofòniques, contes i novel·les. És un membre de les associacions austríaques dels escriptors Grazer Autorinnen Autorenversammlung, Linzer Autorenkreis i ÖDA (Autors austríacs escrivint en dialecte). Werner va rebre subsidis del govern austríac i presentava els seus textos als públic a Àustria i Alemanya.

## Premis

* 1996 Convocatòria de Literatura Viena
* 1997 Premi Luitpold Stern
* 1997 Subsidi per a Autors de Teatre, del govern austríac
* 1997 Premi GEDOK, Wiesbaden
* 1998 Subside de Viatge per a la Literatura, del govern austríac

## Obres

* Meine Schuhe eingraben, poesia, editorial G. Grasl, Baden bei Wien 1996
* Eine Handbreit über dem Knie, novel·la, Resistenz Verlag, Linz/Viena 1999
* Wien ist nicht Chicago, novel·la, Resistenz Verlag, Linz/Viena 2000
* fern & weh, Ein Reisefieber, conte, Sisyphus Verlag, Viena 2002
* Eine Handvoll Himbeeren, radiocomèdia, Ràdio Austríaca Ö1, Viena 2002
* Verdammt, novel·la curta, Arovell Verlag, Gosau 2008

## Referències

* ↑ Cf. biografia en Werner, Christine: Verdammt, Arovell Verlag, Gosau 2008. Citació en alemany: Autorin, Netz- und Aktionskünstlerin.
* ↑ Idem, i la documentació a la pàgina Web de l'autora Arxivat 2008-03-31 a Wayback Machine..

## Enllaços externs

* «Bibliografia relacionada amb Christine Werner» (en alemany). Al catàleg de la Biblioteca Nacional d'Alemanya.
* (alemany) Pàgina Web de l'autora
# Can Regent

Can Regent és una obra de Montgat (Maresme) inclosa a l'Inventari del Patrimoni Arquitectònic de Catalunya.

## Descripció

L'antiga masia de Can Regent, de tipus basilical, ha sofert notables reformes que han modificat totalment l'antiga fesomia. Només s'ha conservat d'original el mur de tancament de la propietat i la capella. El mur intercala, al llarg de tot ell, un espai de reixat de ferro amb un espai tancat per paret de pedra, arrebossada, i acabada en una forma triangular que a la seva part superior està decorada amb hídries i elements ornamentals en forma de pinya, realitzats amb terra cuita.
En un angle del recinte hi ha la petita capella. Està coberta amb una teulada de dos vessants amb el carener perpendicular a la façana. De la façana sobresurt una llarga espadanya d'un sol ull.

## Referències

* 1 2 «Can Regent». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 març 2019].
# Districte de Foix

El districte de Foix és un dels tres districtes del departament francès de l'Arieja, a la regió d'Occitània. Té 9 cantons i 135 municipis. El cap del districte és la prefectura de Foix.

## Cantons

* Cantó d'Acs
* Cantó de Foix-Rural
* Cantó de Foix-Ville
* Cantó de La Bastida de Seron
* Cantó de l'Avelanet
* Cantó de Las Cabanas
* Cantó de Queragut
* Cantó de Tarascon d'Arieja
* Cantó de Vic de Sòs

## Vegeu també

* Cantons de l'Arièja
# Juan José Rubio Jiménez

Juan José Rubio Jiménez, més conegut simplement com a Rubio (Madrid, Comunitat de Madrid, 28 d'agost de 1956), és un exfutbolista espanyol que jugava com a davanter. Va ser internacional amb la selecció espanyola.

## Trajectòria

* Atlètic Madrileny
* 1977-87 Atlètic de Madrid
* 1987-89 CE Sabadell

## Palmarès

| Títol | Club | País | Any |
| Copa del Rei | Atlètic de Madrid | Espanya | 1985 |
| Títol | Club | País | Any |
| Supercopa d'Espanya | Atlètic de Madrid | Espanya | 1985 |

## Internacionalitats

* 1 vegada internacional amb Espanya.
* Va jugar el seu únic partit amb la Selecció de futbol d'Espanya a Madrid el 18 de febrer de 1981 contra França.

## Enllaços externs

* Fitxa de Rubio a la web de sportec
# Antoni Pelegrí i Partegàs

Antoni Pelegrí i Partegàs (Barcelona 1907 - 2002) fou un advocat i escriptor català, fill de Joan Pelegrí i Nicolau i de Francesca Partegàs i Forcada, i germà de Joan Pelegrí i Partegàs.
Després de la guerra civil espanyola se celebraren a casa seva durant quinze anys les sessions de l'Institut d'Estudis Catalans. El 1958 va fundar el Centre d'Estudis Interplanetaris i el 1966-1968 fou nomenat president de l'Agrupació Astronàutica Espanyola i del 1976 al 1980 de la Comissió de Defensa dels Drets Humans del Col·legi d'Advocats de Barcelona.
Ha escrit poesia amb el pseudònim Santserni, i articles els drets humans i el dret interplanetari. També ha estat un dels promotors el 1980 de la reaparició de Ràdio Associació de Catalunya. Per la seva tasca cívica i cultural ha rebut la medalla de l'Orde de Sant Ramon de Penyafort (1991), el premi Ramon Aramon i Serra a la lleialtat lingüística (1995) i la Creu de Sant Jordi (1998).

## Obres

* Garlanda d'agapants (1949), poesia
* Transfiguració (1963), poesia
* L'home i el dret en l'espai còsmic (1967)
* Drets humans i constitució espanyola (1990)
* Catalans entre la falç i les fletxes (1996)

## Referències

* ↑ «Antoni Pelegrí i Partegàs». Gran Enciclopèdia Catalana. Barcelona: Grup Enciclopèdia Catalana.
* ↑ «Antoni Pelegrí i Partegàs». Gran Enciclopèdia Catalana. Barcelona: Grup Enciclopèdia Catalana.
# Chevrotaine

Chevrotaine és un municipi francès situat al departament del Jura i a la regió de Borgonya - Franc Comtat. L'any 2007 tenia 33 habitants.

## Demografia
### Població

El 2007 la població de fet de Chevrotaine era de 33 persones. Hi havia 11 famílies de les quals 7 eren parelles sense fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 18 habitatges, 13 eren l'habitatge principal de la família, 4 eren segones residències i 2 estaven desocupats. 14 eren cases i 5 eren apartaments. Dels 13 habitatges principals, 7 estaven ocupats pels seus propietaris i 5 estaven llogats i ocupats pels llogaters; 1 tenia dues cambres, 3 en tenien tres, 5 en tenien quatre i 4 en tenien cinc o més. 12 habitatges disposaven pel capbaix d'una plaça de pàrquing. A 5 habitatges hi havia un automòbil i a 7 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Chevrotaine el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 0 |
| 4 | 40 a 44 | 0 |
| 0 | 35 a 39 | 8 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 4 | 15 a 19 | 0 |
| 0 | 10 a 14 | 4 |
| 0 | 5 a 9 | 8 |
| 0 | 0 a 4 | 0 |

## Economia

El 2007 la població en edat de treballar era de 26 persones, 16 eren actives i 10 eren inactives. Les 16 persones actives estaven ocupades(9 homes i 7 dones).. De les 10 persones inactives 3 estaven jubilades, 4 estaven estudiant i 3 estaven classificades com a «altres inactius».

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Chevrotaine a l'INSEE.
* Évolution et structure de la population Fitxa amb el detall de dades de Chevrotaine a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Communostracis

Els communostracis (Communostraca) són un clade de crustacis dintre dels multicrustacis que inclou els clades Thecostraca i Malacostraca.

## Referències

* Jerome C. Regier et al., 2010. Arthropod relationships revealed by phylogenomic analysis of nuclear protein-coding sequences. Nature 463, 1079-1083 (25 de febrer de 2010) | doi:10.1038/nature08742.
# Calibis

Els calibis o calibes (en grec antic Χάλυβες, Χάλυβοι) eren una de les tribus pòntiques d'arrel georgiana, a la part oriental del Pont, al sud-oest de la Còlquida. Es creu que vivien a la regió de l'actual Giresun.
Els deu mil en la seva retirada van passar pel país dels mosinecs i d'allà al país del calibis, un poble poc nombrós que vivia de treballar el ferro (i a la costa alguns eren pescadors), i era tributari dels mosinecs. Al territori hi havia mines de plata. Xenofont descriu també un poble guerrer i ben armat que portava ganivets amb els quals mataven els enemics i els tallaven el cap, però no se sap si està parlant del mateix poble o de dues tribus diferents amb el mateix nom. D'aquest territori van passar al dels tibarens i fins a Cotiora. Foren sotmesos per Artaxes I d'Armènia vers la meitat del segle ii aC.

## Referències

* ↑ The Greek Colonisation of the Black Sea Area p. 74
* ↑ I. M. Diakonoff The Pre-history of the Armenian People, Yerevan, 1968 (Delmar, New York, 1984) ISBN 9780882060392
# Districte de Faro

Faro és un districte de Portugal que coincideix amb regió històrica de l'Algarve.
Limita al nord amb el districte de Beja; a l'est amb Andalusia (Espanya), i al sud i a l'oest amb l'Atlàntic. Té una superfície de 4.960 km² i una població de 395.208 (2001). La capital del districte és la ciutat de Faro.

## Municipis de Faro

El districte de Faro es divideix en 16 municipis:
* Albufeira
* Alcoutim
* Aljezur
* Castro Marim
* Faro
* Lagoa
* Lagos
* Loulé
* Monchique
* Olhão
* Portimão
* São Brás de Alportel
* Silves
* Tavira
* Vila do Bispo
* Vila Real de Santo António

## Principals ciutats

Faro, Portimão.
# Jèred

En el Gènesi capítol cinquè Jèred (hebreu: ירד בן-מהללאל, Yared ben Mahălal'ēl‎; àrab: یارد بن مهلائیل, Yārid ibn Mahlāʾīl) és fill de Mahalalel i net de Quenan.
Segons l'apòcrif Llibre dels Jubileus, la seva dona es deia Baraka. Jèred va ser pare d'Henoc als cent seixanta-dos anys, vivint després vuit-cents anys més engendrant altres fills i filles fins que va morir a l'edat de nou-cents seixanta-dos anys, esdevenint la segona persona més longeva de la Bíblia, només superat pel seu net Matusalem, que va viure un total de 969 anys.

## Referències

* ↑ The etymology "to descend" is according to Richard S. Hess. Israelite Religions: An Archaeological and Biblical Survey. Baker Academic, 15 octubre 2007, p. 176. ISBN 978-0-8010-2717-8.
* ↑ Gen 5:15-20
* ↑ Lawrence Boadt; Richard J. Clifford; Daniel J. Harrington Reading the Old Testament: An Introduction. Paulist Press, 2012, p. 109. ISBN 978-1-61643-670-4.
# WhyHunger

WhyHunger (anteriorment conegut com a World Hunger Year o WHY) és una organització amb seu a Nova York que tracta d'abordar les causes profundes de la fam i la pobresa en promoure un sistema d'abastament alimentari que sigui econòmicament i socialment just, no contribueixi a l'escalfament del planeta i garanteix l'accés de tothom a aliments, terra, aigua i una existencia sostenible.
WhyHunger va ser fundada en 1975 pel cantant de folk Harry Chapin (1942-1981), conegut tant pels seus esforços humanitaris com pel que fa a les seves balades de guitarra, i per Bill Ayres, presentador del xou radiofònic «The Bill Ayres Show» i durant molts anys director de l'organització. WhyHunger desenvolupa solucions a la fam i la pobresa en mobilitzar comunitats de base per prendre el seu destí en mans pròpies. Als primers quaranta anys des de la seva fundació va captar uns 14 milions de dòlars i va comptar amb la col·laboració de, entre d'altres, el Hard Rock Cafe, Bruce Springsteen and Yoko Ono, i va crear o sostenir més de sis mil comunitats. Critica els efectes negatius de l'agricultura i la ramaderia industrials per a la salut individual i per al planeta, i preconitza que una «sobirania alimentària» portada per comunitats locals millora el clima, la biodiversitat i l'alimentació sana.
Al Charity Navigator, un organisme independent que controla organitzacions de beneficència, des d'anys obté una punctuació molt elevada per la transparència financera i eficàcia.

## Publicacions

* Agroecology: Putting Food Sovereignty into Action (en anglès). Nova York: WhyHunger, 2015 [Consulta: 16 maig 2016]. (en col·laboració amb Via Campesina)
* «The Food and Climate Connection» (vídeo), 2010.

## Referències

* ↑ «Our Mission» (en anglès). WhyHunger. Arxivat de l'original el 2016-06-01. [Consulta: maig 2016].
* 1 2 Kantor, Ira «Remembering Harry Chapin: Three decades later, looking back at a singer with a cause». Daily News, 10-07-2011.
* ↑ Konig, Susan «Q&A: Bill Ayres; In Forefront of Fighting World Hungerv». The New York Times, 29-03-1998.
* ↑ Hinckley, David «Radio's Hungerthon boosts nationwide charity with assists from Bruce Springsteen, Barry Manilow». Daily News, 25-11-2014.
* ↑ McFadden, Steven. The Call of the Land (2nd Edition) - An Agrarian Primer for the 21st Century (en anglès). 2$^a$ edició. Nashville: NorlightsPress, 2011, p. 156. ISBN 9781935254454.
* ↑ «WhyHunger» (en anglès). Charity Navigator, 02-01-2016. [Consulta: maig 2016].

## Enllaços externs

* WhyHunger - Lloc web oficial
# Antropologia fecal

L'antropologia fecal és l'estudi dels excrements humans per determinar la dieta i la salut de la gent que els produïa.
Les llavors, els ossos petits i els ous de paràsits poden proporcionar pistes per esbrinar el tipus d'alimentació dels nostres avantpassats. La femta intacta de poblacions humanes antigues es pot trobar en coves amb un clima àrid i en certes altres localitzacions.
# Ciberhumà

Els ciberhumans (Cybermen, en l'original anglès) són una raça fictícia de ciborgs que són alguns dels enemics més persistents del Doctor a la sèrie de televisió de ciència-ficció britànica Doctor Who. Els ciberhumans eren originalment una espècie completament orgànica d'humanoides que es van originar al planeta bessó de la Terra, Mondas, i que van començar a implantar-se més i més parts artificials al cos amb l'objectiu d'autopreservar-se. Això va fer que la raça esdevingués lògica i calculadora, mostrant emocions únicament quan calia agressivitat pura.
Van ser creats pel Dr. Kit Pedler (l'assessor científic no oficial del programa) i Gerry Davis el 1966, apareixent per primer cop a l'episodi The Tenth Planet, l'últim en què actuava William Hartnell com a Primer Doctor. Des d'aleshores, han aparegut diversos cops en els seus intents extrems de sobreviure per la conquesta, i el seu aspecte ha estat redissenyat en diverses ocasions des de la versió Mark 1 de Sandra Reid.
Una versió d'un univers paral·lel dels ciberhumans va aparèixer a la dilogia de la sèrie del 2006, El ressorgiment dels ciberhumans i L'edat de l'acer. Aquests ciberhumans també van aparèixer a la dilogia final d'aquesta temporada, Exèrcit de fantasmes i La fi del món. Després van aparèixer a l'spin-off Torchwood a l'episodi Cyberwoman. Més endavant, van tornar a la sèrie reviscuda a l'especial de Nadal del 2008 The Next Doctor, que va presentar-ne dues noves varietats, els Cyber-Shades i el Cyber-King.

## Referències

* ↑ Britton, Piers D. Design for Doctor Who: Vision and Revision in Science Fiction Television (en anglès). Bloomsbury Publishing, 2021, p. 162. ISBN 1350116831.
# Distribució de vàlvules variable

La distribució de vàlvules variable (en anglès: Variable valve timing), en els motors de combustió interna, és un sistema que fa variar el temps d'obertura i tancament de les vàlvules industrials d'admissió d'aire (o escapament de gasos) en un motor de combustió interna alternatiu, especialment de cicle Otto, en funció de les condicions de regimen i de càrrega motor amb l'objectiu d'optimitzar el procés de renovació de la càrrega. L'objectiu final és millorar el rendimient volumètric en totes les circumstàncies, sense recórrer a dispositius de sobrealimentació.

## Referències

* Manual de la Técnica del Automóvil BOSCH ISBN 3-934584-82-9 5a edició 2005